CELEX: 32014R0102
Language: mt
Date: 2014-02-04 00:00:00
Title: Regolament ta’ Implimentazzjoni tal-Kummissjoni (UE) Nru 102/2014 tal- 4 ta’ Frar 2014 li jemenda r-Regolament tal-Kunsill (KE) Nru 872/2004 li jirrigwarda aktar miżuri restrittivi li għandhom x'jaqsmu mal-Liberja

5.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/4
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 102/2014
   tal-4 ta’ Frar 2014
   li jemenda r-Regolament tal-Kunsill (KE) Nru 872/2004 li jirrigwarda aktar miżuri restrittivi li għandhom x'jaqsmu mal-Liberja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 872/2004 tad-29 ta' April 2004 li jirrigwarda miżuri restrittivi li għandhom x’jaqsmu mal-Liberja (1), u partikolarment l-Artikolu 11(a) tiegħu,
   Billi:
   
               (1)
            
            
               L-Anness I tar-Regolament (KE) Nru 872/2004 jelenka l-persuni, il-korpi u l-entitajiet fiżiċi u ġuridiċi li huma koperti mill-iffriżar ta’ fondi u riżorsi ekonomiċi skont dak ir-Regolament.
            
         
               (2)
            
            
               Fit-23 ta' Diċembru 2013, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti stabbilit skont ir-riżoluzzjoni 1521(2003) dwar il-Liberja ddeċieda li jneħħi persuna waħda mil-lista tal-persuni, il-gruppi u l-entitajiet li għalihom għandu japplika l-iffriżar ta' fondi u riżorsi ekonomiċi.
            
         
               (3)
            
            
               L-Anness I għandu b'hekk jiġi emendat kif meħtieġ,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 872/2004 hu b’dan emendat kif stabbilit fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u għandu japplika direttament fl-Istati Membri skont it-Trattati.
      Magħmul fi Brussell, l-4 ta’ Frar 2014.
      
         
            Għall-Kummissjoni, F'isem il-President,
         
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 162, 30.4.2004, p. 32.
   
      ANNESS
      L-Anness I tar-Regolament (KE) Nru 872/2004 huwa emendat kif ġej:
      L-entrata li jmiss titħassar:
      
         ‘Benoni Urey. Data tat-twelid: 22.6.1957. Passaporti: (a) Passaport diplomatiku Liberjan: D-00148399, (b) Passaport tal-Kummissarju għall-Affarijiet Marittimi: D/002356. Informazzjoni oħra: eks Kummissarju għall-Affarijiet Marittimi tal-Liberja.’